Проект
на Наредба за изменение и допълнение на Наредба №1 за осигуряване на обществения ред, спокойствието и сигурността на гражданите, за опазване на общинската собственост и околната среда, за безопасността на движение на територията на община Несебър

§ 1. В Чл. 51 се правят следните изменения  и допълнения:
1. Ал.1 се изменя и допълва и придобива следната редакция:
„/1/ На територията на община Несебър се забранява паркирането, преминаването и движението на всякакъв вид пътни превозни средства /ППС/, индивидуални електрически превозни средства /ИЕПС/ и самобалансиращи се превозни средства /СПС/ по тротоари, площади, детски и спортни площадки, крайбрежни алеи и алеи на паркове, залесени и озеленени площи.“

2. Ал.3 се изменя и допълва и придобива следната редакция:
„/3/ Забранява се паркирането и движението на пътни превозни средства, индивидуални електрически превозни средства и самобалансиращи се превозни средства на територията на гр.Несебър, в следните зони:
1.Улица “Отец Паисий“
2.Град Несебър - стара част. 
3.Пешеходните зони, определени по транспортната схема на общината.“

3. Ал.4 се изменя и допълва и придобива следната редакция:
„/4/ Индивидуални електрически превозни средства и самобалансиращи се превозни средства на територията на община Несебър могат да бъдат управлявани по изградената велосипедна инфраструктура на територията на община Несебър, при спазване на изискванията и ограниченията, регламентирани със Закона за движението по пътищата и настоящата Наредба, както следва:
1. [bookmark: _GoBack]Максимално допустимата скорост за движение на  ИЕПС/СПС - 20 км/час;
2. ИЕПС/СПС трябва да са оборудвани с изправни спирачки, механичен или електронен звънец, като не се използва друга звукова сигнализация, устройства за излъчване на бяла или жълта добре различима светлина  отпред и за излъчване на червена светлина отзад.“

4. Създава се нова алинея 5 със следният текст:
„/5/ На водач, собственик или упълномощен ползвател на ИЕПС/СПС се забранява да предоставя ИЕПС/СПС на непълнолетни лица.“

5. Създава се нова алинея 6 със следният текст:
„/6/ При нарушения на предходните алинеи, на виновните лица се налага наказание глоба в размер от 100 до 500 лв.“

§2. В Допълнителните разпоредби:
1. Създава се нов §3 със следният текст:
„§3 "Индивидуално електрическо превозно средство" е пътно превозно средство, оборудвано с електрически двигател/и и максимална конструктивна скорост, надвишаваща 6 km/h, без или със място за сядане с височина на точка R (референтна точка на седене), ненадвишаваща 540 mm, когато превозното средство е с не повече от две колела или с височина на точка R, ненадвишаваща 400 mm, когато превозното средство е с три или повече колела, със собствена маса до 50 kg. Не са индивидуални електрически превозни средства инвалидните колички, обслужващи лица с увреждания.“;
2. Създава се нов §4 със следният текст:
„§4 "Самобалансиращо се превозно средство" е превозно средство с едно колело или с две успоредно разположени колела, задвижвано от двигател, за което е характерно присъщо нестабилно равновесие и което се нуждае от спомагателна контролна система, за да се поддържа в равновесие.“.

§3. В Преходните и заключителни разпоредби се създава нов § 11 със следният текст:
„§11. Наредбата за изменение и допълнение на Наредба №1 за осигуряване на обществения ред, спокойствието и сигурността на гражданите, за опазване на общинската собственост и околната среда, за безопасността на движение на територията на община Несебър, приета с решение № …… от протокол №…………., влиза в сила в 3-дневен срок от деня на публикуването и´ на интернет страницата на Общински съвет – Несебър.“ 

